**Alison Bechdel**, nada en Lock Haven o 10 de setembro de 1960, é unha autora de banda deseñada estadounidense.

O seu primeiro traballo a chamar a atención da crítica foi a serie de banda deseñada *Dykes to Watch Out For* (producida ao longo de 25 anos, entre 1983 e 2008), disruptiva por tratar nos anos 1980 os relacionamentos lésbicos. Mais foi en 2006 que Bechdel obtivo máis recoñecemento, coa publicación de *Fun Home: Unha Familia Traxicómica*, unha obra autobiográfica en banda deseñada, apuntado pola revista Time como o mellor libro do ano (única HQ a recibir esa distinción) e finalista do National Book Critics Circle Award. En 2007, o libro recibiu o Eisner Award, considerado o oscar da banda deseñada. *Fun Home* aínda gañou unha adaptación musical en Brodway, feita pola dramaturga Lisa Kron e pola compositora Jeanine Tesori, que recibiu cinco premios Tony Awards, inclusive o de Mellor Musical de 2015.

Seis anos despois de *Fun Home*, en 2012, lanzou unha nova novela gráfica *Are you my mother?. A Comic Drama* tamén de teor autobiográfico, que trata da súa relación coa nai.

Bechdel tamén é a creadora do Test de Bechdel, que avalía prexuízos e estereotipos femininos en producións cinematográficas.

En 2014, foi agraciada cunha bolsa polo MacArthur "Genius" Award.

Primeiros anos
--------------

Alison J. Bechdel naceu en Lock Haven, Pensilvania, filla de Helen Augusta (1933-2013) e Bruce Allen Bechdel (1936-1980). O seu pai era un veterano de guerra que daba clases nunha escola de Ensino Medio e, simultaneamente, administraba a casa funeraria da familia. A nai era actriz e profesora. Alison frecuentou o Simon's Rock College e, despois, o Oberlin College, graduándose en 1981.

Carreira
--------

Bechdel mudouse para Manhattan e tentou ingresar en escolas de arte, mais non foi aceptada e traballou en distintas empresas ligadas á edición. A súa primeira tira foi publicada en xuño de 1983, no xornal feminista *Womannews.* As tiras daquela época, máis tarde, orixinaron a serie *Dykes to Watch Out For*, onde as personaxes discutiron por primeira vez os criterios do Test de Bechdel. Tamén traballou facendo ilustracións para revistas e sitios web antes de se dedicar á banda deseñada a tempo completo, en 1990, e se mudar para Vermont, nos Estados Unidos, onde vive até hoxe.

*Fun Home* (2006)
-----------------

En 2006, Bechdel publicou *Fun Home*, unha biografía "traxicómica", na que narra súa infancia e anos que antecederon e sucederon o suicidio de seu pai. A obra recibiu máis atención da crítica que os seus traballos anteriores, con recensións en medios importantes como Entertainment Weekly, The Guardian e The New York Times. Alén diso, o título estivo por dúas semanas na lista de best-sellers de non-ficción do New York Times.

En *Fun Home* Alison recorre a distintas referencias da literatura universal, como o mito de Ícaro e Dédalo, para rememorar a conturbada relación que a autora mantiña co seu pai, Bruce Bechdel. Profesor de literatura, Bruce era bisexual e dedicaba os seus días máis á reforma e aos reparos do caserón vitoriano onde vivía que aos fillos. A nai, á súa vez, esforzábase para manter as aparencias e, nese contexto, administrar as relacións familiares a fin de atender a convencións sociais. Na narrativa, Alison revela o amadurecemento da súa propia sexualidade nunha obra que, pola complexidade e innovación, xúntase a outros clásicos da banda deseñada, como Maus, de Art Spiegelman.

*Are you my mother? A Comic Drama* (2012)
-----------------------------------------

Despois de escrutinar súa relación co pai, Alison ten como foco as relacións coa nai en *Are you my mother? A Comic Drama*. No libro, Bechdel organiza a historia en sete capítulos, que dialogan coa teoría psicanalítica por medio da referencia a unha serie de textos de Freud (e tamén da escritora Virginia Woolf, da poeta Alice Miller e do psicólogo Donald Winnicott), da análise de soños e da representación de escenas de sesións coas súas distintas terapeutas. Chamada de "unha especie de Woody Allen lésbica" polo The Guardian, Bechdel non teme expor as dificultades que a nai tiña para aceptar a súa orientación sexual ben como a relación pouco afectiva que mantiña cos fillos.

En 2013, a obra recibiu o Judy Grahn Award para non-ficción lésbica e foi finalista do Lambda Literary Award na categoría memoria ou biografía lésbica.

Notas
-----

1. ↑  "dykestowatchoutfor.com  » About". Consultado o 31 de outubro de 2015.
2. ↑  Paulson, Michael (2015-06-08). Patrick. "Tony Awards: ‘Fun Home’ Wins Best Musical and ‘Curious Incident of the Dog in the Night-Time’ Best Play". *The New York Times*. ISSN 0362-4331.
3. ↑  McDonald, Soraya Nadia (2014-09-17). "Alison Bechdel just won a MacArthur Foundation ‘genius’ grant. She’s already changed the way we talk about film.". *The Washington Post* (en inglés). ISSN 0190-8286.
4. ↑  "Helen Bechdel - 2013-05-14". Arquivado dende o orixinal o 20 de decembro de 2013. Consultado o 31 de outubro de 2013.
5. ↑  "Bruce Allen Bechdel (1936 - 1980) - Find A Grave Memorial". Consultado o 31 de outubro de 2013.
6. ↑  "Fun Home is only a small part of Alison Bechdel's genius". Consultado o 31 de outubro de 2015.
7. ↑  "Fun Home". *Entertainment Weekly's EW.com*. Consultado o 2015-10-31.
8. ↑  Sutcliffe, Jess. "Fun Home, by Alison Bechdel: tragic scenes from a comic family". *the Guardian*. Consultado o 2015-10-31.
9. ↑  Wilsey, Review By Sean (2006-06-18). "The Things They Buried". *The New York Times*. ISSN 0362-4331.
10. ↑  Miller, Laura. "Are You My Mother? by Alison Bechdel – review". *the Guardian*. Consultado o 2015-10-31.
11. ↑  "Lembranças tragicômicas - Cultura - Estadão". *Estadão*. Consultado o 2015-10-31.

|  |  |
| --- | --- |
| Control de autoridades | 
* Wd: Q435032
* WorldCat
* VIAF: 114843374
* BIBSYS: 7039108
* BLBNB: 000658119
* BNE: XX1681256
* BNF: 13082529t
* CANTIC: a19628754
* CiNii: DA09743886
* EBID: ID
* Europeana: ID
* FAST: 184087
* FemBio: 2406
* GND: 139390626
* IBDB: 497808
* ICCU: UBOV162483
* IMDb: nm1658222
* ISNI: 0000000120330064
* LCCN: n86107504
* LibraryThing: bechdelalison
* NDL: 01237525
* NKC: xx0078088
* NLA: 35967270
* NLG: 330026
* NNDB: 000029112
* NTA: 073328332
* OL: OL6595354A
* PTBNP: 1522242
* RKD: 351076
* SNAC: w6hb0f3n
* SUDOC: 109298578
* Tebeosfera: bechdel\_alison

 |